每次有朋友喺天后話想食甜品，我都會推介食呢度，咁多年來都覺得佢好好味，唔會好似有啲鋪做旺咗，水準會即刻下降。   呢度出名食榴連，朋友要咗呢個超級榴連雪沙！份量夠晒勁，兩個人share 都得。 上至下分別有:榴連乾榴連果雪糕榴連肉榴連雪花冰咁嘅組合，你話點會唔正。榴連精一定鐘意！我唔係榴連精都覺得唔錯。雪糕芝麻西米露雪糕可以揀豆腐味或者黑芝麻味。加上creamy黑芝麻沙冰，裡面有粒粒西米。沙冰好滑，好香濃黑芝麻味。 推介！